[{"text_idx": "#000000", "text": "Bydd y Cymro yn cael ei atgyfodi ym mis Mawrth 2018, wedi i\u2019r Cyngor Llyfrau gefnogi cais Cyfeillion y Cymro a darparu \u00a313,500 i\u2019w ail-sefydlu."}, {"text_idx": "#000001", "text": "Fe fydd yna \u00a318,000 ychwanegol ar o\u0302l mis Mawrth i gadw\u2019r papur ar ei draed am flwyddyn arall."}, {"text_idx": "#000002", "text": "Trosglwyddiad yw hwn o\u2019r grant a neilltuwyd ar gyfer cyhoeddi\u2019r Cymro dan oruchwyliaeth Grw\u0302p Tindle am weddill cyfnod y tendr presennol, felly ni fydd unrhyw un yn colli arian fel bod y Cymro yn cael byw."}, {"text_idx": "#000003", "text": "Rydw i\u2019n credu bod atgyfodiad y Cymro yn newyddion da. Ond ar yr un pryd rydw i\u2019n ymwybodol bod sawl her yn wynebu\u2019r cyhoeddwyr os yw\u2019r fenter am fod yn llwyddiant."}, {"text_idx": "#000004", "text": "Y meini prawf ar gyfer unrhyw wariant cyhoeddus ar newyddiaduraeth Cymraeg, yn fy marn i, yw:"}, {"text_idx": "#000005", "text": "A yw\u2019n atgyfnerthu\u2019r iaith Gymraeg?\nA yw\u2019n datblygu\u2019r sffe\u0302r gyhoeddus yng Nghymru?\nA yw\u2019n hybu newyddiaduraeth ymchwiliadol a fydd y dal ein sefydliadau cenedlaethol i gyfrif?"}, {"text_idx": "#000009", "text": "Hyd at 18 oed does gan bobl ifanc ddim llawer o ddewis pa iaith y maent yn ei siarad adref, ond tu hwnt i hynny rhaid iddynt wneud dewis ymwybodol i\u2019w defnyddio."}, {"text_idx": "#000010", "text": "Fe fyddant yn penderfynu a ydynt am ymgartrefu mewn cymunedau Cymraeg eu hiaith \u2013 mae ymlyniad at yr iaith yn gwneud hynny\u2019n fwy tebygol."}, {"text_idx": "#000011", "text": "Fe fyddant yn sefydlu eu cartrefi eu hunain ac yn penderfynu ar iaith yr aelwyd."}, {"text_idx": "#000012", "text": "Dyma\u2019r oed hefyd y bydd nifer yn cael plant ac yn penderfynu a ydyn nhw am drosglwyddo eu hiaith iddyn nhw."}, {"text_idx": "#000013", "text": "Os yw\u2019r iaith Gymraeg am barhau, felly, rhaid targedu\u2019r oed yma \u201clike a laser,\u201d chwedl Bll Clinton."}, {"text_idx": "#000014", "text": "Y cwestiwn cyntaf allweddol i Gyfeillion y Cymro yw, sut y maen nhw\u2019n mynd i ddarparu cynnwys sy\u2019n mynd i apelio at y genhedlaeth yma?"}, {"text_idx": "#000016", "text": "Mae pobl ifanc 18-34 oed yn cael 74% o\u2019u newyddion o\u2019r rhyngrwyd, a braidd dim o bapurau newydd."}, {"text_idx": "#000017", "text": "Her #1: Er mwyn sicrhau bod y cynnwys yn ymddangos o dan drwynau pobl ifanc, felly, bydd rhaid darparu gwasanaeth perthnasol drwy gyfrwng digidol."}, {"text_idx": "#000018", "text": "Mae yna heriau hefyd wrth gwrdd a\u0302\u2019r ail a\u2019r trydydd o\u2019r meini prawf, sef datblygu\u2019r sffe\u0302r gyhoeddus yng Nghymru a dal sefydliadau cenedlaethol i gyfrif:"}, {"text_idx": "#000019", "text": "Ydi \u00a318,000 y flwyddyn yn ddigon o arian er mwyn cynhyrchu papur newydd sy\u2019n darparu newyddiaduraeth ymchwiliadol o safon?\nOs na, ac mewn oes pan mae\u2019r gynulleidfa yn gynyddol droi at y rhyngrwyd, a oes modd cyfiawnhau cyhoeddi papur newydd \u2013 gan gofio y bydd llawer iawn o\u2019r draul yn mynd ar bapur, inc a dosbarthu?"}, {"text_idx": "#000021", "text": "Dyw \u00a318,000 ddim yn ddigon i gyflogi un newyddiadurwr profiadol, hyd yn oed pe na bai yna unrhyw gostau eraill ynghlwm."}, {"text_idx": "#000025", "text": "Nid bai\u2019r Cymro oedd hynny ond sgil-effaith anochel sefyllfa lle\u2019r oedd dim ond ychydig gannoedd yn weddill i\u2019w wario ar newyddiaduraeth bob wythnos."}, {"text_idx": "#000026", "text": "Her #2: Er mwyn gallu cynhyrchu newyddiaduraeth ymchwiliadol o safon, felly, bydd rhaid i\u2019r Cymro ddenu cyllideb bellach o rywle \u2013 hysbysebion neu grantiau."}, {"text_idx": "#000029", "text": "Mae yna newid technolegol sylfaenol yn mynd rhagddo. Yn yr hinsawdd bresennol, nid arwydd o ddirywiad yr iaith oedd cau\u2019r Cymro ond dirywiad y cyfrwng."}, {"text_idx": "#000030", "text": "Y peryg drwy ei adfywio yw ei fod yn fath o sombi, yn dal i fynd ond yn colli perthnasedd a darllenwyr, ac yn llyncu arian y gellid ei wario\u2019n fwy effeithiol rywle arall."}, {"text_idx": "#000031", "text": "Mae yna gwestiwn sylfaenol fan hyn, felly, yngly\u0302n a\u0302\u2019r modd y mae\u2019r Cyngor Llyfrau yn dewis buddsoddi arian ar newyddiaduraeth Cymraeg."}, {"text_idx": "#000032", "text": "cael nifer fawr o gyhoeddiadau gyda chyllidebau bychain, neu\nychydig bach o gyhoeddiadau gyda chyllidebau dipyn yn fwy?"}, {"text_idx": "#000033", "text": "Rydw i\u2019n tueddu i ffafrio\u2019r ail ddewis."}, {"text_idx": "#000034", "text": "Y peryg drwy ochri a\u0302\u2019r cyntaf yw bod yna \u2018ffug blwraliaeth\u2019 lle mae yna nifer o ffynonellau newyddion yn y Gymraeg ond, oherwydd diffyg adnoddau, maent oll yn cynnig gwasanaeth newyddion tebyg ac/neu arwynebol."}, {"text_idx": "#000035", "text": "Dyw hyn, wrth gwrs, ddim yn golygu na all y Cymro ddarparu persbectif newydd ar newyddion y dydd. Ond bydd rhai brwydro\u2019n galed i wneud hynny ggydag adnoddau prin."}, {"text_idx": "#000036", "text": "Her #3: A\u2019r her fwyaf, i\u2019r Cymro, felly \u2013 darparu rhywbeth gwahanol, i\u2019r hyn a welwyd gan y papur o\u2019r blaen a\u2019r hyn y mae gweddill y wasg, yn Gymraeg a Saesneg, yn ei ddarparu."}, {"text_idx": "#000037", "text": "Nid y nod yma yw bod yn negyddol ac yn wrthwynebus i\u2019r Cymro \u2013 rydw i am i\u2019r fenter newydd lwyddo ac yn dymuno pob bendith iddynt wrth ymgymryd a\u0302\u2019r dasg."}, {"text_idx": "#000038", "text": "Rwy\u2019n gwybod bod ti\u0302m llawn syniadau y tu cefn i\u2019r papur. Os all unrhyw un wneud llwyddiant ohono, mi wnan nhw."}, {"text_idx": "#000039", "text": "Yr hyn ydw i\u2019n bwriadu ei wneud yma, fel rhywun sy\u2019n cymryd diddordeb mawr yn hynt newyddiaduraeth Cymraeg, yw helpu fel y galla i wrth gynnig darlun gonest o\u2019r heriau o\u2019u blaenau nhw."}, {"text_idx": "#000040", "text": "Nid yw papurau yn werth eu cael yn eu hunain \u2013 mae cannoedd o bapurau wedi mynd a dod yn y Gymraeg (gan gynnwys sawl Cymro, erbyn meddwl)."}, {"text_idx": "#000041", "text": "Gwerth papur newydd yn y Gymraeg yw\u2019r hyn y mae\u2019n ei gyflawni dros ein hiaith a\u2019n cenedl."}, {"text_idx": "#000042", "text": "Dyma obeithio felly y bydd y Cymro yn mynd i\u2019r afael a\u2019r heriau hyn. Ni fydd parhad o\u2019r hen Gymro yn unig yn gwneud y tro."}, {"text_idx": "#000043", "text": "For the price of a cup of coffee a month you can help us create an independent, not-for-profit, national news service for the people of Wales, by the people of Wales."}, {"text_idx": "#000045", "text": "Erthygl da ar fater o bwys mawr ond rhaid sylwi bod y Cymro oedd yr unig papur newydd yn y gymraeg, nid un ymhlith nifer, ac mi gollon ni Taliesin a Tu Chwith heb gael eFersiwn digonol i gymryd lle. Roeddwn i\u2019n darllen y Cymro arlein yn unig, doedd y fersiwn papur ddim yn cadw yn dda ar y silff. Mae Nation Cymru wedi neud gwaith rhagorol efo newyddion glweidyddol ac pynciau mawr y dydd ers ei sefydlu, a Gwerddon yn enghraifft o e-bapur pwnc sy\u2019 n llenwi bwlch mawr yn ieithwedd gwyddonol y Cymry. Felly beth am gael gwerth... Read more \u00bb"}, {"text_idx": "#000046", "text": "Mae her 1 a 3 i weld yn ddigon teg, ond mae her 2 yn gofyn o\u2019r Cymro rhywbeth nad ydym yn gweld braidd dim ohoni gan ffynonnellau gyda llawer iawn mwy o bres..."}, {"text_idx": "#000047", "text": "Ifan \u2013 diolch am ddatansoddiad o\u2019r elfennau sydd angen i wneud i unrhyw \u2018Cymro\u2019 newydd llwyddo. Ac er eich geiriau teg, nid ydych chi\u2019n rhagweld yr hen bapur i lwyddo. Diolch byth, mae dyddiau\u2019r he bapur \u2018na wedi mynd heibio. Paham dylai rywun darllen cyhoeddiad gan y dylan nhw? Does dim byd gwaith. Tydwyf ddim yn gwrando llawer ar Radio Cymru am yr un rheswm: dim yn adlewyrchu fy niddordebau. Mae rhyw griw o hen gnecs sydd yn byw mewn byd na sy\u2019n bodoli pellach eisiau atgyfodi\u2019r teimlad eu bod nhw\u2019n Gymry trwyddi draw gan eu bod nhw\u2019n darllen yr... Read more \u00bb"}, {"text_idx": "#000048", "text": "Connect with Nation.Cymru on Facebook and Twitter\nDonate If you would like to donate to help keep Nation.Cymru running then you just need to click on the box below, it will open a pop up window that will allow you to pay using your credit / debit card or paypal.\nEnter your email address to receive instant notifications of new articles."}, {"text_idx": "#000050", "text": "If you would like to donate to help keep Nation.Cymru running then you just need to click on the box below, it will open a pop up window that will allow you to pay using your credit / debit card or paypal."}, {"text_idx": "#000051", "text": "Enter your email address to receive instant notifications of new articles."}, {"text_idx": "#000052", "text": "All information provided to Nation.Cymru will be handled sensitively and within the boundaries of the Data Protection Act 2018."}]